ཨ་རིའི་ཨིན་ཌི་ཡ་ན་སློབ་གྲྭ་ཆེན་མོའི་དགེ་རྒན་དང་བོད་རིག་པའི་མཁས་པ་སྐུ་ཞབས་ཨེ་ལིའོ་ཊི་སྤེར་ལིང་ལགས་སུ་བོད་རིག་པ་ཟེར་བའི་ནང་དོན་དང་ངོ་བོ་འཕེལ་རིམ་བཅས་ཀྱི་ཐོག་བཅར་འདྲི་ཞུས་པ།དྲི་བ།བོད་རིག་པ་ཟེར་ན་ག་རེ་རེད།ལན།བོད་རིག་པ་ཟེར་བ་དེ་ནི་ཚན་རིག་དང་མཐུན་པའི་ཐོག་ནས་བརྟག་དཔྱད་ཞིབ་འཇུག་བྱེད་པ་ཞིག་ལ་ཟེར་བ་རེད།ཆ་ཚང་བ་དང་བསམ་ཚུལ་མ་འདྲེས་པའི་ཐོག་ནས་བོད་ལ་སློབ་སྦྱོང་བྱེད་པ་དང་།དེ་ཡང་ཡིག་ཆ་ཡོད་ཚད་བེད་སྤྱོད་བྱས་ཏེ་རྒྱུ་མཚན་དང་རིགས་ལམ་གྱི་ཐོག་ནས་དབྱེ་ཞིབ་བྱེད་པ་ཞིག་ལ་ཟེར་བ་རེད།མི་ཁ་ཤས་ཀྱི་བསམ་ཚུལ་ལ་ནང་པ་བ་ཡིན་ན་བོད་རིག་པ་བ་ཡིན་བསམ་གྱི་ཡོད་པ་རེད།དེ་དེ་ལྟར་མ་རེད།དྲི་བ།དེ་གང་འདྲ་རེད།ལན།གལ་སྲིད་མི་ཞིག་ཁེ་ཐོ་ལིག་ཆོས་ལུགས་ཀྱི་ཆོས་དཔོན་ཡིན་པའི་རྒྱུ་མཚན་གྱིས་ཨི་ཊ་ལའི་རིག་པ་བ་རེད་ཅེས་བརྗོད་ཐུབ་བམ།ཏན་ཏན་བརྗོད་ཐུབ་གི་མ་རེད།ཐོག་མར་བླ་མ་དང་གྲྭ་པ་ཞིག་གིས་ཆོས་ཉམས་ལེན་བྱེད་པ་དེ་ལ་ཆོས་ཀྱི་སློབ་སྦྱོང་ཟེར་གི་མ་རེད།ཆོས་ཉམས་ལེན་བྱེད་པ་དེས་དོན་དངོས་འགའ་ཞིག་ངོས་ལེན་བྱེད་པ་རེད།དཔེར་ན་སློབ་དཔོན་པད་མ་འབྱུང་གནས་གནམ་ལ་འཕུར་བ་ལྟ་བུ་རེད།